Jenny Toresen

Jenny Marie Toresen (født Gundersen 17. juli 1881 i Skedsmo) var en norsk skuespillerinne og operasangerinne.

Jenny Toresen var datter av fullmektig Josef Gundersen og hustru Malene. Hun var gift med skuespiller Arne Toresen (1885-1924). Ekteskapet ble oppløst, og hun tok igjen navnet Jenny Gundersen.

Jenny Gundersen debuterte ved Centralteatret 29. august 1902, som Luise i stykket Kabale og Kjærlighed. I 1904 spilte hun med Dore Laviks Norske Skuespillerselskab.

I 1905 opptrådte Jenny (da Gundersen) sammen med Arne Toresen i Danmark og Norge med oppsetninger av stykket Hun vil ikke gifte seg. Samme år ble begge engesjert ved det Norske Skuespillerselskab.
Jenny Toresen var sesongen 1906-1907 ansatt ved Fahlstrøms Theater i Kristiania. I 1909 turnerte hun i Danmark i rollen som Nora i Et Dukkehjem.

I perioden 1909-1914 var hun ved Den nationale Scene i Bergen. Der medvirket hun også i operaoppsetninger. Sesongen 1915-1916 var hun ved Trondhjems Nationale Scene.

Fra 1917 studerte hun opera hos den italienske sangpedagogen Albini i Berlin. Sin offisielle tyske debut fikk hun 4. juni 1920 i Volksopera, i tittelrollen i Carmen. Hun opptrådte imidlertid i private sammenhenger i Tyskland allerede i 1918, med partier fra en rekke kjente operaer.

I 1921 var hun med å etablere kabareten Tabarin i Kristiania. I forbindelse med åpningen uttalte hun at «Jeg vil synge lokale sanger i en yderst ildrød kjole. Og efter sidste mote optrær jeg med rødmalte ben, dekorert med graagrønne slanger».

Roller i utvalg 
Luise i Kabale og Kjærlighed av Friedrich Schiller (Centralteatret, 1902)
Fru Balling i Bedstemors Gut av Elias Kræmmer (Trondheim, 1904)
Valborg i En Fallit av Bjørnstjerne Bjørnson (Trondheim, 1904)Emilie i De nygifte fra Ebeltoft (Tromsø, 1905)fru Berg i Kong Midas av Gunnar Heiberg (Stavanger, 1905)Nora i Et Dukkehjem av Henrik Ibsen (Danmark, 1909)Suzuki i operaen Madama Butterfly av Giacomo Puccini (Den nationale Scene, 1910)Bente i Anne Pedersdotter av Hans Wiers-Jenssen (Den nationale Scene, 1912)Molly i musikalen Geisha av Sidney Jones (Den nationale Scene, 1912)Wibeke i Gamle Bergensbilleder av Jan Herwitz (Den nationale Scene, 1913)Musette i La Boheme av Giacomo Puccini (Trondheim, 1916)Carmen i Carmen'' av Georges Bizet (Volksopera, Berlin, 1920)

Referanser

Kilder 
Jenny Toresen i Scenewebarkivet

Eksterne lenker 
 

Norske skuespillere
Norske operasangere
Skuespillere ved Den Nationale Scene
Personer fra Skedsmo kommune